SKANDINAVIENS 
STJERNE 


7     ^ 

P?^ 

^=Er 

1^== 

— 

DEN  HØJESTE  TRO  OG 
TILLID. 

Af  Ældste  Nephi  Jensen. 


Paa  den  Tid,  da  Kristus  selv  vandrede  her  paa  Jorden, 
boede  der  i  Kapernaum  en  højst  usædvanlig  Mand.  Han  var 
Høvedsmand.  Denne  Militærofficer  blev  dybt  grebet  af  den 
guddommelige  Kraft,  der  gjorde  sig  gældende  i  vor  Herres 
Færd  og  Virke. 

Høvedsmanden  havde  en  elsket  Tjener,  som  blev  alvorligt 
angrebet  af  Lammelse.  Omtrent  paa  samme  Tid  kom  Jesus 
til  Kapernaum.  I  sin  store  Angst  nærmede  Officeren  sig  Her- 
ren for  at  bede  om  Hjælp. 

1844  -  27.  Juni  -  1944 

100-Aars  Dagen  for 
Joseph   Smith's   Martyrdød 

højtideligholdes  ved  en 

GENERALKONFERENCE 

i  København 
fra   25.   til   30.    Juni. 

Generalkonferencen  omfatter  alle  Missionens  Distrikter 
og  Grene,  alle  Organisationer  og  alle  Funktionærer. 
Desuden  indbydes  alle  Missionens  Medlemmer  til  at 
overvære  Konferencens  Møder,  Koncerter  og  andre  Ar- 
rangementer. 

Programmet  er  selvsagt  endnu  ikke  fastlagt  i  alle 
Enkelthedler,  men  saa  meget  kan  allerede  siges,  at  intet 
vil  blive  sparet  for  at  gøre  disse  Dage  til  en  Begiven- 
hed, som  vil  blive  mindet  længe  af  alle  Deltagere.  Vi 
beder  derfor  alle  Søskende  om,  saavidt  det  overhovedet 
er  muligt,  at  reservere  deres  Ferie  paa  det  paagældende 
Tidspunkt.  Dette  gælder  ikke  alene  Provinsens  Søs- 
kende, men  ogsaa  Københavnerne,  idet  Programmet  vil 
lægge  Beslag  paa  alle  Dagenes  samtlige  Timer. 

Af  det  sandsynlige  Program  kan  nævnes:  Mindekon- 
cert —  Mindegudstjeneste  under  Medvirken  af  en  kgl. 
Operasanger  —  Skuespil,  fremstillende  Scener  af  Joseph 
Smith's  Liv  —  Lederkursus  —  Organisationsmøder  un- 
der Ledelse  af  de  paagældende  Hovedbestyrelser  — 
Udstilling  m.  m.  m.  og  Konferencen  afsluttes  sandsynlig- 
vis med  en  storstilet  Sommerfest. 

Lad  os  alle  samles  om  den  store  Opgave  paa.  værdig 
Maade  at  højtideligholde  Joseph  Smith's  Minde.  Der  vil 
blive  gjort  alt  for  at  gøre  denne  Konference  til  en  ene- 
staaende  Begivenhed  i  Missionens  Historie. 

Om  Generalkonferencen  vil  vore  Læsere  erfare  mere 
i  de  kommende  Numre  af  Stjernen. 

Orson  B.   West. 

»Min  Tjener  ligger  syg  hjemme  af  Lammelse  og  lider 
meget.« 

»Jeg  skal  komme  og  helbrede  ham,«  sagde  Frelseren,  førend 
Høvedsmanden  endnu  havde  Tid  til  at  bede  ham  komme  og 
administrere  til  Tjeneren. 

Dette  beredvillige,  Tilbud  om  guddomme- 
lig Hjælp  gav  Officeren  forøget  Tillid  og 
Djærvhed.  Gjort  dristig  ved  sin  vaagnende 
Tro  bønfaldt  han:  »Tal  kun  Ordet,  og  min 
Tjener  vil  blive   rask.« 

Der  er  en  usædvanlig  Kraft  i  disse  enkle 
Ord.  De  kom  fra  et  Hjerte,  der  var  blevet 
levendegjort  og  omformet  af  aandelig  Energi.  I  denne 
Beretning  aabenbares  den  dybere  Mening  og  Betydning 
af  Troen.  I  denne  enkle  Beretning  ser  vi  den  mere  end 
menneskelige  Tillid  og  Tro  paa  den  usete  Magt  i  Virk- 
somhed. Denne  romerske  Officer  blev  vækket  saa  dybt 
og  intensivt  aandeligt,  at  han  kunde  tro,  at  blot  et  Ord, 
udtalt  af  Mesteren,  øjeblikkeligt  vilde  helbrede  Tjeneren, 
der   var  saa   alvorligt  syg. 

HØVEDSMANDENS   TRO. 

Hvorledes  kan  blot  et  udtalt  Ord  helbrede  et  sygt  Men- 
neske? Høvedsmanden  vidste  det  ikke.  Hans  almindelige 
Fornuftsevne  kunde  ikke  give  ham  nogen  Forklaring.  For 
der  er  ikke  nogen  tænkelig  direkte  Forbindelse  mellem  et 
udtalt  Ord  og  Helbredelsen  af  et  sygt  Menneske.  Der  fin- 
des intet  i  et  udtalt  Ord,  som  vilde  faa  den  almindelige 
Forstand  til  at  drage  den  Slutning,  at  det  kan  give  Hel- 
bredet tilbage.  Den,  som  ubetinget  kan  tro,  at  nogle  faa 
udtalte  Ord  kan  frembringe  saadanne  vældige  Resultater, 
afgiver  uomtvistelige  Vidnesbyrd  om,  at  han  eller  hun  er 
i  Besiddelse  af  en  Gave,  som  overgaar  den  almindelige  men- 
neskelige Forstand.  Han  er  i  Stand  til  at  drage  Slutninger  og 
bestemme  det,  som  vaklende  Fornuft  ikke  kan  lade  ham 
forstaa. 

Denne  Magt  til  øjeblikkelig  og  uden  nogen  som  helst 
langsommelig  Proces  af  Ræsonnementer  at  kunne  drage 
visse  Slutninger  om,  at  store  Resultater  kan  og  vil  komme 
gennem  enkle  Midler,  der  tilsyneladende  ikke  staar  i  noget 
Forhold  til  de  ønskede  Resultater,  er  selve  Troens  Grund- 
bestanddel. Det  er  en  Slags  guddommelig  Intuition,  sorn 
Overgaar  den  vanlige  Forstand,  Den,  der  er  i  Besiddelse  af 
denne  sjældne  Gave,  er  paa  en  Maade  et  Overmenneske.  Han 

er  begavet  med  en  Kraft,  der  overgaar  den  mest  udsøgte  af 

alle  intellektuelle  Gaver. 

Abraham  ejede  i  høj  Grad  den- 
ne aandelige  Kraft.  Han  var  saa 
sjælsstærk,  at  han  kunde  tro,  at 
om  'hans  elskede  Søns  Liv  blev 
taget,  saa  kunde  og  vilde  Gud 
straks  give  ham  Livet  tilbage. 
Efter  at  han  havde  modtaget  den 
Forjættelse,  at  i  Isak  »vilde  alle 
Jordens  Nationer  blive  velsignet«, 
blev  det  befalet  ham  at  ofre  sin 
Søn  som  et  Offer.  Med  uforfær- 
det Tillid  til  Guds  Magt  gjorde 
Abraham  alle  Forberedelserne  til 
Brændofret.  Alteret  blev  bygget, 
Brændet  samledes  sammen  og 
lagdes  paa  Plads;  Ofret,  hans 
Søn,  lagdes  derpaa,  og  Kniven 
hævedes  for  at  tage  det  dyre- 
bare Liv.  Og  Haanden  stand- 
sede ikke,  førend  han  hørte  Eng- 
lens Befaling:  »Læg  ikke  din 
Haand  paa   Drengen.« 


NEPHI  JENSEN  er 
Dommer  og  forhenvæ- 
rende Missionspræsident. 
Broder  Jensen  er  kendt 
for  sin  ualmindeligt  vel- 
udviklede Evne  til  at  for- 
klare Evangeliets  Lær- 
domme paa  en  letfor- 
staaelig  og  samtidig 
særdeles  overbevisende 
Maade. 

Læs  denne  Artikel,  der 
godt  kan  staa  som  Ide- 
alet af  en  god  Tale, 
fremført  som  den  er  af 
en  overbevisende  Tro  og 
en  enestaaende  Begavel- 
se. 


Abraham  bestod  uforfærdet  den 
højeste  Prøve  paa  Tro.  Han  var  i  Besiddelse  af  den  rene 
Sjælsstyrke  til  at  tro,  at  Gud  kunde  og  vilde  øjeblikkelig  op- 
hæve Døden  og  faa  de  livløse  Læber  til  igen  at  tale.  Paulus 
siger:  »Gud  var  mægtig  at  rejse  Isak  fra  de  dødfe.«  Det 
er  stærke  Ord.  I  dem  findes  den  Kraft,  der  kan  opvække  og 
banke  paa  Troens  Dør  og  med  Triumf  sige,  at  endog  Døden 
kan  vendes  til  Liv  ved  et  Paabud  fra  Jehova. 

Den  samme  Tro,  som  Abraham  udviste,  rørte  den  Kvindes 
Hjerte,  der  omtales  i  det  nye  Testamente,  og  som  havde 
været  syg  i  tolv  lange  Aar.  I  sin  bitre  Smerte  havde  hun  søgt 
alle  Datidens  bedste  Læger  i  det  Haab  at  opnaa  Lindring. 
Hun  brugte  hele  sin  Formue  paa  Lægerne,  men  blev  ikke  hel- 
bredet. Hendes  Liv  var  en  eneste  Tragedie  af  Smerte  og 
Haabløshed.  En  Dag  var  hun  kommet  ind  i  Trængslen,  da 
Jesus  kom  forbi.  Hun  havde  hørt  om  hans  skønne  og  vid- 
underlige Liv.  Hun  havde  hørt  om  hans  medfølende  Hjerte, 
der  bankede  af  Sympati  for  den  lidende  Menneskehed.  End- 
videre havde  hun  ladet  sig  fortælle  om  de  mærkelige  og  vid- 
underlige Ting,   som  han  udførte  ved  Troens  Kraft.  Da  nu 

den  syge  Kvinde  saa  Jesus  komme  forbi,  blev 
hendes  Hjerte  rørt  som  aldrig  før.  Og  fra  Dyb- 
derne af  sin  Sjæl  udbrød  hun:  »Om  jeg  blot  kan 
røre  ved  hans  Klædning,  kan  jeg  blive  rask.« 

Der  findes  en  Skønhed  af  uforlignelig  Storhed  i 
disse  Ord.  De  kom  fra  et  Hjerte,  der  var  rent, 
dybt  og  stærkt  nok  til  at  tro,  at  Gud  straks  kun- 
de helbrede  hendes  Legeme,  der  i  tolv  Aar  havde 
gennemgaaet  saa  store  Smerter.  Tilskyndet  af  sin 
store  Tro  strakte  hun  Haanden  frem  og  rørte 
netop  ved  det  yderste  af  Kristi  Klædning:  og  der 
skete  øjeblikkelig  en  Forandring  med  hende.  Styr- 
ke erstattede  Svagheden  i  hendes  Legeme.  Nyt 
Liv  strømmede  i  hendes  Aarer  og  Nerver,  og 
Sundhedens  Farve  vendte  tilbage  til  hendes  Kin- 
der. Hun  var  blevet  øjeblikkelig  og  fuldstændig 
helbredet  for  en  Sygdom,  som  hun  havde  lidt  af 
i  tolv  lange  Aar. 
Jairus  fra  det  nye  Testamente  hører  ligeledes 
til  dem,  som  har  den  vidunderlige  Sjælsstyrke  at  kunne 
have  fuld  Tillid  til  Gud.  Denne  ædle  Mands  Datter  døde. 
Men  endog  efter  at  hendes  Øjne  var  blevet  lukket  af  Dø- 
dens iskolde  Fingre,  stolede  hendes  kærlige  Fader  fuldt 
ud  paa,  at  hun  kunde  blive  kaldt  tilbage  til  Livet.  I  sin 
dybe  Sorg  gik  han  til  Jesus  og  tilbad  ham,  idet  han 
sagde:  »Min  Datter  er  død;  men  kom  du  og  læg  dine 
Hænder  paa  hende,  saa  vil  hun  leve.«  Der  ligger  en  øm 
Patos  og  aandelig  Kraft  i  denne  tillidsfulde  Henvendelse 
til  Frelseren.  Denne  Paakaldelse  af  guddommelig  Hjælp  kom 
fra  et  Hjerte,  der  var  djærvt  nok  til  at 
tro,  at  Dødens  grusomme  Dom  øjeblik- 
kelig kunde  ophæves  ved  den  mægtige 
Tro. 


DØDEN  ADLØD  MESTERENS 
BEFALING. 

Jesus    kunde    ikke    modstaa    denne    rø- 
rende Henvendelse,  der  var  et  Udtryk  for 
ubetinget  Tillid.  Han  tog  Pigen  ved  Haanden  og  sagde  med 
Troens   altbesejrende   Befaling:    »Pige,   staa   op.«    Og   Døden 
adlødi    denne    Befaling    af    Livets    og    Dødens    Herre.    Den 
døde  kom  straks  til  Live  igen. 

Martha  fra  Bethania  er  en  anden  af  de  Kvinder  i  Verden, 
der  ejede  en  virkelig  og  en  levende  Tro.  Hendes  kære  Bro- 
dier  Lazarus  blev  syg  af  Feber.  Som  Dagene  gik,  forvær- 
redes hans  Tilstand,  og  Feberen  fraranede  Lazarus  Liv  og 

Styrke.  Hans  Liv  ebbede  langsomt  ud.  Han  døde  og  blev 
begravet  i  en  Klippegrav  af  Familiens  nærmeste  Venner. 
Der  laa  han  i  Dødens  kolde  Søvn  i  fire  Dage  og  Nætter. 
Da  kom  Jesus  vandrende  til  Marthas  Hjem  for  at  trøste 
hende  i  hendes  store  Sorg.  Da  han  nærmede  sig  Huset,  saa 
Martha  ham.  Synet  af  ham  vækkede  hendes  Sjæl  som 
aldrig  før,  og  fra  Dybden  af  sin  heroiske  og  tillidsfulde 
Sjæl  udbrød  hun:  »Hvis  du  havde  været  her,  vilde  han 
ikke  have  været  d'ød.« 

Hvad  mente  hun?  Hun  mente,  at  hvis  Jesus  Kristus  havde 
været  i  Sygeværelset,  da  Lazarus  var  ved  at  dø  af  den  sni- 
gende Feber,  og  kunde  have  talt  et  Ord  gennem  sin  Tros 
Kraft,  vilde  Lazarus  øjeblikkelig  være  blevet  helbredet.  Hun 
havde  endog  en  højere  Tanke  i  sit  Hjerte.  For  før  Jesus 
kunde  komme  ind  i  Huset,  raabte  hun  triumferende:  »Men 
ogsaa  nu  ved  jeg,  at  hvad  som  helst  du  beder  Gud  om,  vil 
Gud  give  dig.«  Hvad  kunde  hun  nu  mene?  Lazarus  var  jo 
død.  Han  havde  ligget  fire  Dage  i  Graven.  Hun  mente,  at 
Jesus  kunde  gaa  til  Graven,  hvor  Lazarus  laa  i  Dødens 
Marmorsøvn,  og  at  han  kunde  staa  der  i  den  stille  Grav 
og  tale  et  Ordi,  der  var  inspireret  af  Tro,  og  Døden  vilde 
da  slippe  sit  Favntag,  og  Graven  vilde  afgive  sit  Bytte,  og 
den  døde  vilde  leve  igen.  Alt  dette  mente  Martha;  og  hun 
kunde  ogsaa  mene  alt  dette,  fordi  den  Tro,  der  overvinder 
alt,  bankede   og   rørte   sig   i   hendes   Hjerte. 

For  at  efterkomme  Marthas  store  Tro  og  Tillid  gik  Jesus 
til  Graven,  hvor  Lazarus  laa  i  Dødens  dybe  Slummer;  og 
gennem  sin  Tros  bydende  Kraft  uditalte  han  de  mod  Døden 
udfordrende   Ord:   »Lazarus,   kom   frem.« 

Og  Døden  besejredes.  Graven  afgav  sit  Bytte;  og  den 
døde   levede   igen. 

Denne  ædle  og  ophøjede  Tro  er  den  straalende  Kraft, 
der  findes  i  den  Religion,  som  Jesus  Kristus  lærte.  Saa 
længe  som  denne  hjertevækkende  Tro  forblev  i  Verden,  var 
Kristi  Efterfølgere  paavirkede  og  drevne  af  en  dyb,  ren 
Kærlighed  til  Gud,  til  at  leve  et  enkelt,  skønt  Liv  i  Kraft 
og  hengiven  Gudsfrygt.  Men  denne  rene  Tro  blev  ikke  ved 
med  at  eksistere  i  Verden.  Den  begyndte  at  aftage  i  min- 
dre end  150  Aar  efter  Kristendommens  Indførelse.  De  Krist- 
nes enkle  og  hjerterensende  Religion  kom  i  Berøring  med  de 
hedenske  Romeres  pralende  Præsteskab.  Disse  Romere  dyr- 
kede utallige  Guder.  De  byggede  store  og  prægtige  Statuer 
af  disse  Guder.  Foran  blændende  Statuer  udførte  de  deres 
Gudsdyrkelse  med  Udlfoldelse  af  stor  Pragt.  Den  prægtige  og 
støjende  Udfoldelse  var  en  fuldstændig  Modsætning  til  den 
rolige,  enkle  og  trosvækkende  Gudsdyrkelse,  som  de  Kristne 

lagde  for  Dagen.  Disse  Hedningers  hellige  Handlinger  var 
ikke  blot  mere  pralende  og  prangende  end  dien  kristne  Tros- 
bøn,  men  var  endog  meget  lettere  at  praktisere  end  de  Krista 
nes  sjælsvækkende  Religion.  Det  ydre  Udtryk  for  religiøs 
Iver  er  blot  en  mekanisk  Gudsdyrkelse.  Det  er  meget  let  i 
Sammenligning  med  den  vakte  Sjæls  Søgen  efter  nært  Sam- 
fund med  Gud. 

KRISTNE  ANTOG  AFGUDERISKE  RITUALER  OG 
HANDLINGER. 

De  Kristne  blev  blændet  af  det  hedenske  Præsteskabs 
Pragt.  De  begyndte  at  tro,  at  de  kunde  lægge  mere  Kraft  i 
deres  egen  Religion  ved  at  antage  nogle  af  Romernes  præg- 
tige Ritualer.  Endvidere  anklagede  de  hedenske  Præster 
de  kristne  for  Mangel  paa  religiøs  Iver,  fordi  de  ikke  paa 
demonstrativ  Maade  gav  Udtryk  for  deres  Hengivenhed. 
Disse  bidende  Beskyldninger  gjorde  deres  Virkning,  og  de 
tvang  næsten  de  kristne   til  at  efterabe  deres  ydre  Former. 

Efterhaanden  begyndte  de  Kristne  at  hænge  Billeder  og 
Figurer  op  af  Kristus,  Jomfru  Maria,  Apostlene  og  de  frem- 
ragende Martyrer.  I  Tidens  Løb  blev  det  almindeligt  at 
dyrke  disse  Billeder.  Dette  gjorde  Bønnen  til  blot  en  ydre 
Sag  i  Stedet  for  en  dyb,  intim  Forening  mellem  Menneske- 
hjertet og  Gud.  Som  et  Resultat  af,  at  Kristendommen  paa 
denne  Maade  blev  gjort  hedensk,  undermineredes  den  enkle, 
hjerterørende  Tro.  ': 

Desuden  henledtes  ved  denne  Tilbedelse  foran  Billederne 
Tanken  fra  Gud  til  de  Aander,  der  repræsenteredes  af  Bil- 
lederne. Ved  paa  denne  Maade  at  tænke  paa  Aanderne  i 
den  anden  Verden  opstod  den  Vane  at  bede  til  disse  Aander 
i  Stedet  for  at  bede  til  Gud.  Efterhaanden  blev  ogsaa  den 
Tro  slaaet  fast,  at  ved  at  bede  til  de  døde  Martyrers  og 
Apostles  Aander  vilde  disse  værdige  Sjæle  gaa  i  Forbøn 
for  de  jordiske  bedende.  Resultatet  var,  at  Forestillingen  om 
Gud  mystificeredes;  og  die  Kristne  begyndte  at  betragte 
ham  'som  en  formløs  Aand,  der  var  overalt,  men  ikke  noget 
specielt  Sted.  Denne  Mystifikation  af  Gudsbegrebet  gav 
Dødsstødet  til  den  enkle  og  vitale  Tro,  de  første  Kristne  har 
udvist. 

Ødelæggelsen  af  denne  sjælsoplivende  Tro  markerede  Slut- 
ningen paa  en  Religion,  der  var  sjælsforædlende,  og  som 
havde  Evne  til  at  omforme  Mennesket.  En  Opremsning  af 
mekaniske  Bønner  indtog  Pladsen  for  det  inspirerede  Hjer- 
tes Henvendelse  til  Gud.  En  Gudstjeneste  af  ydre  Former, 
udtrykt  i  prangende  Ritualer,  gav  Pladsen  for  Hjertets  Guds- 
tjeneste  i  Aand   og  Sandhed.   Snart   fordærvede   en  unatur- 

lig  Askese  den  Energi,  der  paa  fordelagtigere  Maade  kunde 
være  blevet  brugt  til  samfundsnyttige  Foretagender.  Overtro 
indtog  Troens  Plads,  og  Vildfarelse  Sandhedens. 

Men  en  ny  Dag  er  oprundet.  En  ny  evangelisk  Hushold- 
ning er  paabegyndt.  Med  dette  Evangeliums  Genoprettelse 
er  der  kommet  en  Qenopvækkelse  af  den  enkle,  fortrøst- 
ningsfulde Tro,  som  var  den  første  kristne  Tids  Herlighed. 
Denne  Tro  er  det  Liv  og  den  Livskraft,  der  forefindes  i  de 
Sidste  Dages  Helliges  Religion. 

HELBREDET  VED  TRO. 

Det  vilde  kræve  tykke  Bind  blot  at  fortælle  Halvdelen 
af  de  Beretninger,  der  giver  os  Indtryk  af  Troens  Triumfer 
i  denne  Tid  og  Slægt.  Her  er  kun  Plads  til  at  berette  om 
to.  For  nogle  Aar  siden  besøgte  to  unge  Missionærer  fra 
Kirken  en  Kvinde,  der  som  Invalid  havde  været  lænket  til 
Sengen  i  Aarevis.  Med  virkelig  tillidsfuld  Tro  anmodede 
hun  Ældsterne  om  at  administrere  til  hende.  Den  af  Mis- 
sionærerne, der  havde  været  længst  i  Missionsmarken.  sal- 
vede hende,  og  den  anden  bekræftede  Salvelsen.  Det  var 
hans  første  Erfaring,  og  med  Besvær  kom  han  igennem 
Ordinancen.  Da  han  var  færdig,  spurgte  den  anden  ham: 
»Har  du  ikke  Tro  fil  at  byde  og  befale  hende  at  staa  op?« 

»Jo,  jeg  har  Tro«,   svarede   dien  yngste   med  Bestemthed. 

Han  lagde  Hænderne  paa  den  syge  Kvinde  for  anden  Gang, 
og  med  den  alt  besejrende  Tro,  der  rørte  sig  i  ham,  befalede 
han  hende  at  staa  op.  Hun  blev  øjeblikkelig  helbredet  og" 
stod  op  og  betjente  Ældsterne. 

I  November  1930  blev  en  Søster  Shumway  ført  til  Hospi- 
talet i  Gallup,  Ny-Mexico.  Det  Barn,  hun  fødte,  døde,  og  hun 
selv  fik  Blodforgiftning.  Der  blev  telegraferet  efter  hendes 
Mand  om  at  komme  til  Hospitalet,  fordi  Lægen  som  en 
sidlste  desperat  Udvej  saa  sig  nødsaget  til  at  amputere  den 
unge  Kones  Ben  for  dm  muligt  derigennem  at  frelse  hendes 
Liv.  Manden  foranstaltede,  at  der  blev  afholdt  et  Bønne- 
møde i  sit  Ward,  og  saa  skyndte  han  sig  til  sin  Hustrus 
Sygeleje. 

Ved  Ankomsten  til  Hospitalet  oplyste  Lægerne  ham  om, 
at  der  intet  Haab  var  om  at  redde  Hustruens  Liv  uden 
Amputation.  »Der  er  Haab,«  sagde  Manden  med  forbavsende 
Bestemthed.  Han  bad  om  Tilladelse  for  Ældsterne  om  at 
komme  og  administrere  til  den  syge.  Tilladelsen  blev  givet. 
Efter  Administrationen  fandt  Doktoren,  at  Benet  var  fuld- 
stændig rask.  Lægerne  og  Sygeplejerskerne  forlod  Værelset 
i  Forundring. 

Denne  Broder  Shumway  bestod  den  højeste  Prøve  paa  Tro.. 

Han  stod  ved  sin  meget  syge  Hustrus  Seng  og  hørte  Viden- 
skabsmanden sige  med  Bestemthed:  »Der  er  intet  Haab«.  Og 
trods  Lægens  bestemte  Ord  kunde  han  heltemodigt  sige: 
»Der  er  Haab.« 

I  denne  nye  Evangeliehusholdning  har  gudfrygtige  Sjæle, 
som  er  blevet  vækket  af  Guds  Virkelighed,  Kraft  og  Godhed, 
baaret  Vidnesbyrd  om  alle  de  Undere,  som  karakteriserede 
den  sande  Tro,  som  den  fandtes  under  den  første  kristne 
Tidi.  I  vor  Tid  er  Sygdomme,  som  spottede  og  trodsede  de 
bedste  Lægers  Dygtighed,  blevet  overvundet  gennem  den 
aldrig  tvivlende  Tro.  De  døve  har  faaet  deres  Høreevne  igen, 
og  de  blinde  er  blevet  gjort  seende.  Ja,  endog  døde  er  blevet 
kaldt  tilbage  til  Livet  igen.  Tusinder  af  Hellige  kan  bære 
sandfærdige  Vidnesbyrd  om  disse  naadiefulde  Manifestationer 
paa  guddommelig  Kraft  gennem  ydmyg  Bøn  og  tillidsfuld 
Tro. 

Disse  Hellige  tilhører  en  bestemt  og  enestaaende  Klasse 
blandt  dødelige  Mennesker.  Ja,  de  er  mere  end  menneskelige. 
De  er  i  Besiddelse  af  en  Kraft,  som  er  beslægtet  med  Almagt. 
Hvad  er  Rigdom,  Berømmelse  eller  endog  fremragende  Ta- 
lenter i  Sammenligning  med  denne  Kraftens  Styrke,  dette 
levende  Liv?  Der  er  Majestæt,  Storslaaethed  og  Herlighed  i 
disse  troende  Sjæles  hellige  Liv.  Intet  Under,  at  Apostlen 
kom  til  den  Slutning,  at  Gud  havde  udvalgt  »de  rige  i  Troen 
til  at  være  Arvinger  til  hans  Rige«. 


JULEKONKURRENCE. 

Løsningen  var: 

Vindere  blev:  Frk.  Ruth  Rasmus- 
sen, Ri  g  en  s  gade  10,  København, 
cand.  mag.  P.  Torne,  Zinnsgade  9, 
København,  Niels  Erik  Kaiser,  Brød- 
revej 15,  Søborg, 

som  vi  ønsker  tillykke  med  Præ- 
mierne, der  er  afsendte.  Vi  takker 
for  de  mange  anerkendende  Ord  om 
den  lille  Jule-Underholdning  og  haa- 
ber,  at  den  maa  have  været  til 
Glæde  for  mange  af  vore  Læsere. 

Red. 

Apostel  Sylvester  Q.  Cannon  død. 


'Ældste  Sylvester  0-  Cannon  døde  den  29.  Maj  1943  i  Salt 
Lake  City  efter  en  lang  Sygdom,  som  medførte,  at  han  i 
nogen  Tid  maatte  fritages  for  sine  officielle  kirkelige  Pligter. 

Sylvester  O.  Cannon  blev  født  den  10.  Juni  1877  i  Salt 
Lake  City  som  Søn  af  George  O-  Cannon  og  Elizabeth  Hoog- 
land  Cannon.  Han  fik  en  god  Uddannelse,  blev  Ingeniør  og 
hædredes  ved  at  vælges  til  Præsident  for  Utahs  Ingeniør- 
forening og  Medilem  af  Amerikas  Civilingeniørforening. 

Den  4.  Juni  1925  blev  han  af  Præsident  Heber  J.  Grant 
kaldet  til  at  være  Kirkens  præsiderende  Biskop.  Den  6.  April 
1938  ordineredes  han  til  Apostel. 

Han  var  en  Pryd  for  Kirken  og  den  By,  hvor  han  boede. 


To  nye  Apostle. 


Ved  Oktoberkonferencen  i  Salt  Lake  City  blev  de  to  ledige 
Pladser  i  Apostlenes  Kvorum  efter  Apostlene  Rudger  Clawson 
og  Sylvester  0.  Cannon,  som  nylig  er  afgaaet  ved  Døden, 
udfyldt  ved  Valget  af  Ældsteme  Spencer  W.  Kimball  og 
Ezra  T.  Benson. 

Ældste  Kimball  er  Sønnesøn  af  Heber  C.  Kimball,  der  var 
Brigham  Youngs  Raadgiver.  Den  nye  Apostel  blev  født  dlen 
28.  Marts  1895  og  har  hele  sit  Liv  været  aktiv  i  Kirkens 
Tjeneste. 

Ældste  Benson  blev  født  29.  September  1882  i  Logan  og 
har  ligesom  Ældste  Kimball  tjent  Kirken  trofast.  Han  har 
været  Missionær  i  England  og  Præsident  for  Den  britiske 
Mission. 

Maa  Herren  velsigne  de  to  nye  Apostle  i  deres  hellige  Kald. 

Se  Meddelelsen  om  GENERALKONFERENCEN  i  DANMARK. 
—  det  er  Side  18  — 

Jesus'  Historier.  Apostlenes  Gerninger. 


KAJ  MUNK,  Danmarks 
store  Digter-Præst,  er  død 
Men  i  det  sidste  Efteraar, 
han  skulde  opleve,  naaede 
han  at  se  to  af  sine  Værker 
udgivet,  som  han  selv  glæ- 
dede sig  mest  over:  »Jesus' 
Historier«  og  »Apostlenes 
Gerninger  gengivet  af  Kaj 
Munk«. 

Kaj  Munks  Produktion 
var  jo  rig  og  mangfoldig. 
Den  spændte  fra  Børnerim 
og  Natur-  og  Jagtdigte  over 
Prædikensamlinger,  Rejse- 
skildringer og  Digte  til  Skue- 
spil, hvis  dramatiske  Værdi 
stillede  Forfatteren  paa  Linie 
med  Oehlenschlåger  og  Holberg.  Og  saa  overraskede  han  os 
pludselig  med  to  Gendigtninger  af  Det  nye  Testamente! 

Man  kan  mene  forskelligt  om  Betimeligheden  af  at  »mo- 
dernisere« Bibelens  Ord.  Men  man  kan  vel  enes  om,  at 
dersom  blot  ganske  enkelte  gennem  en  saadan  Fortolk- 
ning fanges  ind  af  Bibelens  Mening,  saa  har  Forsøget 
vist  sin  Berettigelse.  De  gamle  Fortællinger  faar  nyt  Liv  i 
Digterens  Gengivelse;  man  fristes  af  den  moderne,  letlæse- 
lige, typografiske  Opstilling  til  at  læse  Beretningerne  igen 
og  igen.  Og  som  den  kristne  Mand,  han  var,  har  han  nøje 
holdt  sig  til  Fortællingernes  originale  Handing  uden  at  lade 
s'n  digteriske  Fantasi  løbe  løbsk  med  Emnet. 

Begge  Bøger  er  forsynet  med  Illustrationer,  som  tjener  til  at  le- 
vendegøre Stoffet.  »Jesus'  Historier«  vil  være  en  fortræffelig  Hjælp 
for  Forældre  og  andre  til  at  popularisere  Lignelserne  for  Børnene 
og  faa  en  letfattelig  Lære  ud  af  dem. 

Som  Prøve  paa  Kaj  Munks  Stil  kan  følgende  Stykke  fra  »Apost- 
lenes Gerninger«  tjene:  »Apostlenes  Forkyndelse,  Fællesskabet,  Nad- 
veren og  Bønnen.  Disse  fire  Ting  bandt  dem  sammen.  Mange 
Undere  skete  ved  Apostlene.  De,  der  kom  til  Troen,  holdt  sammen 
og  havde  alting  fælles.  Tit  solgte  de  Ejendele  og  Ejendom  og  delte 
ud  efter,  hvor  der  var  Trang.  Daglig  havde  de  deres  regelmæssige 
Gang  til  Templet;  hjemme  hos  sig  selv  holdt  de  Nadver  sammen. 
Der  var  nok  af  Husrum  og  især  af  Hjerterum.  De  var  glade  i  Gud 
og  velsete  af  Folket  og  Herren  føjede  daglig  nogle  til,  som  lod  sig 
frelse.« 

Kaj  Munk  er  død!  Men  hans  Arbejder  vil  leve! 

Jørgen  Schmidt. 

En  ny  Organisation  eller  . . .  ?  ? 

Børnehave  eller  Legestue  under 
Søndags-Møderne? 


Vi  kender  allesammen  den 
Lidelse,  det  er,  naar  en  inspire- 
ret Taler  afbrydes  af  Barne- 
graad,  Snakken  eller  Støj  fra 
Legetøj,  der  falder  paa  Gulvet. 
Det  er  meget  generende  for  baa- 
de  Taler  og  Tilhørere.  Men 
værst,  kan  jeg  betro  Dem,  er 
det  for  den  Far  eller  Mor,  som 
sidder  med  Barnet. 

Det  er  en  Kendsgerning,  at 
mange  Forældre  undser  sig  for 
at  komme  til  Søndagsmøderne,  for- 
di de  ikke  kan  skaffe  Barnepige 
til  Børnene  og  ikke  vil  risikere 
at  komme  til  at  ødelægge  Stem- 
ningen. Udbyttet  af  Mødet  bliver 
ogsaa  problematisk,  naar  Mor 
og  Far  i  hvert  Fald  under  Nad- 
veren af  Hensyn  til  Roen  maa 
opholde   sig   i    Garderoben. 

Vi  vil  jo  gerne  have  saa  man- 


ge som  muligt  til  Møderne,  saa 
var  det  ikke  rigtigst  at  faa  raa- 
det    Bod    paa    dette    Forhold??? 

Det  kan  nemt  ordnes,  og  For- 
søget har  allerede  een  Gang  væ- 
ret gjort  og  med  afgjort  Held. 
Det  var  under  Feriestævnet  i 
København,  at  man  havde  arran- 
geret en  Legestue  for  Børnene 
under  Søndagsmøderne. 

Lad  os  faa  det  arrangeret 
igen  som  en  konstant  Institution. 
Om  det  saa  skal  være  en  ny 
Organisation,  der  skal  tage  sig 
af  det,  eller  Primary  eller  even- 
tuelt Søndagsskolen,  det  faar 
andre  tage  sig  af.  Det  afgørende 
er  blot,  at  vi  saa  snart  som  mu- 
ligt faar  det  ordnet,  det  skulde 
forlængst  have  været  en  Kends- 
gerning. 

RS. 


Redaktionen  hører  meget  ger- 
ne Søskendes  Mening  om  dette 
Spørgsmaal.  Skriv  nogle  Ord  og 
lad  den  lokale  Korrespondent  faa 
dem,  eller  send  dem  direkte  til 
JMissionskontoret  inden  den  15. 
I  næste  Nummer  skal  vi  bringe 


Udtalelser  af  de  nævnte  Organi- 
sationers Hovedbestyrelser.  Har 
Spørgsmaalet  Deres  Interesse, 
og  mener  De,  at  Opgaven  bør 
løses,  saa  lad  os  høre  Deres 
Mening. 

LANDET    RUNDT. 


Aalborg:  —  Den  sidste  Onsdag 
før  Jul,  den  22.  December,  fore- 
vistes et  stemningsfuldt  Julepro- 
gram i  Salen,  der  var  smukt 
pyntet  med  Graner  og  levende 
Lys.  Der  spilledes  først  en  Jule- 
potpourri for  Klaver  og  to  Vio- 
liner, og  under  denne  gled  Tæp- 
pet til  Side  og  viste  et  tændt 
Juletræ  og  i  Baggrunden  et 
smukt  dekoreret  Julelandskab 
med  baade  Nisser  og  Julegaas. 
Derpaa  blev  et  godt  Program 
udført.   En   hyggelig  Aften. 

Søndagsskolens  Juletræ  afhold- 
tes    1ste    Juledags    Eftermiddag. 

2den  Juledag  viedes  Str.  Kar- 
na  Andersen  til  Herr  Christen 
Jensen.  Det  er  første  Gang,  der 
har  været  Bryllup  i  Aalborg 
Grens  Kirke  i  Julen.  Salen  var 
pyntet  med  Graner  og  Blodbøg, 
og  det  tændte  Juletræ  dannede 
en    smuk    Baggrund. 

Weekend-Hyttens  Nytaarsaften. 
Ca.  20  Weekend-Gæster  var  Nyt- 
aarsaften samlet  i  Alvin  Olsens 
Hjem    til    Sammenskudsgilde. 

MHB. 
Hjørring:  —  Søndagsskolen  i 
Hjørring  samledes  d.  1.  Jan.  til 
Fest  om  et  smukt  pyntet  Juletræ. 
De  gamle  Julesalmer  blev  sun- 
get, mens  man  gik  i  Kreds  om 
det  straalende  Træ.  Alle  Børnene 
og  de  ældre  Søskende  fik  der- 
efter hver  en  Pose  med  Godter, 
og  saa  legede  baade  Voksne  og 
Børn.  Senere  blev  der  serveret 
Sanade  og  Kager.  Den  gode  Fest 
var  muliggjort  ved  Tilskud  fra 
Søskende  og  enkelte  Venner  i 
Hjørring.  Tilstede  32  Børn  og 
Voksne.  Tak  til  alle,  der  med- 
virkede, ganske  specielt  til  Bro- 
der Chr.  G.   Christensen  for  det 


store   Arbejde   med   Festen. 

VHA. 

Kobenhavn:  —  Juleaften  afhold- 
tes smuk  og  stemningsfuld  Guds- 
tjeneste under  Ledelse  af  Ung- 
domsforeningerne. Juledag  holdt 
Søndagsskolen  Juletræ  for  alle 
sine  Børn  og  deres  Forældre. 
2den  Juledag,  Søndag,  afholdtes 
særlig  Julegudstjeneste  Kl.  14. 
Alle  disse  Møder  var  godt  be- 
søgte. JS. 

Hjørring:  —  Christian  Gothardt 
Christensen  og  Signe  Jensen 
Christensens  Tvillinger  blev  den 
2.  Januar  velsignede  af  henholds- 
vis deres  Fader  og  Ældste  Ver- 
ner H.  Andersen  og  fik  Navnene 
Svend  Christensen  og  Lene  Chri- 
stensen. 

København:  —  Georg  Wilhelm 
Jensen  ordineredes  til  Lærer  af 
Ældste  Chr.  Madsen  den  19. 
December. 

Henning  Eigil  Sørensen  ordi- 
neredes til  Lærer  af  Missions- 
præsident  Orson  B.  West  den 
16.    Januar. 

Johanne  Regina  Nielsen  fyldte 
den  16.  December  65  Aar.  Str. 
Nielsen  har  været  Medlem  af 
Kirken  siden  1917. 

Hjertelig   Tillykke! 
Hjørring:   —   Else   Amalie    Beck 
døde  den   18.  December,  godt  84 
Aar   gammel    (døbt   3.   December 
1894). 

København:  —  Julius  Peter  Sø- 
rensen døde  den  1.  Januar 
(døbt  5.  Maj  1914)  godt  74  Aar 
gammel. 

Odense:  —  Maren  Holm  døde 
den  7.  November,  næsten  87  Aar 
gammel    (døbt  6.   Marts    1932). 

Ære  være   deres   Minde! 

SØNDAGSSKOLEN 

Marts  1944. 


NADVERVERS. 
Vi  lakker  dig  o  Frelser  kær 
for  Nadveren  du  bød, 
vi  ihukomme  vil  din  Færd, 
din  Lidelse  og  Død. 


KORLEKTIER 

1.  Søndag.  For  Børn  under  10  Aar 

2.  Mosebog,  20:  8.  Vers.  Kom  Sabbatens  Dag  ihu,  at  du  holder  den 
hellig. 

2.  Søndag.  For  Børn  over  10  Aar 
Rom.  1:  16.  Vers.  Hvad  Evangeliet  er.  Jeg  skammer  mig  ikke  ved 
Kristi  Evangelium,  thi  det  er  en  Guds  Kraft  til  Frelse,  for  hver  den 
som  tror. 

3.  Søndag.  Junior 
1.  Peter  3:  14.  Vers.  Men  om  I  og  lide  for  Retfærdigheds  Skyld,  er  I 
salige.  Men  frygter  ikke,  som  de  frygte  og  forfærdes  ikke,  men  helliger 
Gud  Herren  i  eders  Hjerter. 

4.  Søndag.  Senior 
Jakob  1:  16-17.  Vers.  Farer  ikke  vild,  mine  elskede  Brødre!  Al  god 
Gave  og  al  fuldkommen  Gave  er  ovenfra  og  kommer  ned  med  Lysenes 
Fader,  hos  hvilken  er  ikke  Forandring  eller  Skygge  af  Omskiftelse. 

N.  P.  A. 


SKANDINAVIENS   STJERNE,  Organ   for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

